open-index/open-wikipedia-markdown huggingface dataset:
בהמוטופס

**בהמוטופס** (שם מדעי: *Behemotops*; מילולית: "היפופוטם בהמות") הוא סוג נכחד של פרסתן מהסדרה הנכחדת דסמוסטיליים, אשר חי במשך האוליגוקן שלפני 33.9 עד 23 מיליון שנה מזמננו, כ-10 מיליון שנה בקירוב, לחופי הימים של אמריקה הצפונית ואסיה.

## תיאור
המאובנים של היונק התגלו לראשונה ליד הפארק הלאומי אולימפיק שבוושינגטון בקרבת החוף ודגימה נוספת התגלתה בהמשך בונקובר שבקנדה. אלה השתייכו למין *Behemotops proteus*, כאשר ביפן התגלה מין שני: *Behemotops katsuiei*.

הסוג תואר בשנת 1986 בידי החוקרים Domning, Ray ו-McKenna והם נתנו לו את שמו לאחר שסברו שמדובר במאובנים של היפופוטם, אם כי בהמשך התברר שהיה זה יונק ימי מקבוצת האפרותריה. מעריכים שסוג זה היה הפרימיטיבי ביותר בסדרת הדסמוסטיליים.

סוג זה היה קרוב לדסמוסטילוס והוא הגיע לאורך של 323 ס"מ, לגובה 120 ס"מ ולמשקל של 1,979 ק"ג במין B. proteus, בעוד המין B. katsuiei הגיע לאורך משוער של 290 ס"מ והיה קטן יותר. מבנה גופו של הבהמוטופס היה דומה מעט לפילאי עם מבנה לסת ושיניים של פילאים קדומים. מספר חוקרים הציעו שהיה גם קרוב לראשוני הסירנות, אך הנחה זו אינה מבוססת מספיק.

## קישורים חיצוניים

קטגוריה:דסמוסטיליים
קטגוריה:יונקים שחיו באוליגוקן באמריקה הצפונית
קטגוריה:מגה-פאונה ימית של הפלאוגן
קטגוריה:מאובני טקסונים שתוארו ב-1986
עמית סופר

**עמית סופר** (נולד ב-14 בנובמבר 1970) הוא עורך דין ופוליטיקאי ישראלי, ראש המועצה האזורית מרום הגליל מאז 2009.

## ביוגרפיה
נולד וגדל במושב עלמה לרחל, מורה, ולבן־ציון סופר, יליד לוב, מנהל בית ספר וראש מועצה אזורית מרום הגליל. כשהיה נער נהרג אביו בתאונת דרכים. למד משפטים והוסמך כעורך דין. 

בינואר 2004 התמודד על ראשות המועצה האזורית מרום הגליל, אך הפסיד לשלמה לוי. בינואר 2009 התמודד שוב מול לוי, וגבר עליו כאשר זכה ב-55.3% מהקולות ונבחר לקדנציה ראשונה. בבחירות בשנת 2013 התמודד שוב מול לוי, זכה ב-69% מהקולות ונבחר לקדנציה שנייה.  בבחירות בשנת 2018 התמודד מול אניטה יצחק מספסופה, זכה ב-65.37% מהקולות ונבחר לכהונה שלישית. 

בתקופת כהונתו התרחש אסון הר מירון במתחם קבר רבי שמעון בר יוחאי בהר מירון שבתחומי המועצה. לאחר האסון העיד בפני ועדת החקירה הממלכתית לחקר אסון הר מירון, וננזף על ידי חבר הוועדה שלמה ינאי על הימנעות המועצה מפעילות מוניציפלית במתחם הקבר. בהמשך, קיבל מכתב אזהרה מהוועדה. כשהגישה הוועדה את מסקנותיה במרץ 2024, הטילה אחריות אישית על סופר, אך לא נתנה המלצה אופרטיבית בשל היותו נבחר ציבור, תוך ציון: "אנו משאירים את העניין לצו מצפונו ולמבחן הציבור".

במהלך החזית הצפונית מלחמת חרבות ברזל נדרש להתמודד עם ירי מתמשך לעבר יישובי המועצה האזורית, שחלק מתושביהם פונו. עקב המלחמה לא נערכו במועצה האזורית בחירות עד פברואר 2024, וסופר המשיך בתפקידו.

בבחירות לראשות המועצה האזורית שנערכו ב-18 בפברואר 2025 נבחר לתקופת כהונה רביעית, לאחר שניצח את יריבו מוטי שמקה עם כ-69.19% מהקולות (לעומת 30.81% לשמקה).

## חיים אישיים
נשוי לנוגה ומתגורר ביישוב בר יוחאי. אחיו הצעיר הוא  חבר הכנסת ושר העלייה והקליטה אופיר סופר.
בן דודו הוא איש התקשורת אלירז שדה.

## קישורים חיצוניים

* 

## הערות שוליים

קטגוריה:ראשי המועצה האזורית מרום הגליל
קטגוריה:משפחת כמוס סופר
קטגוריה:עורכי דין ישראלים
קטגוריה:ציונות דתית: אנשי ציבור
קטגוריה:עלמה: אישים
קטגוריה:ישראלים שנולדו ב-1970
דון פריי

**דונלד פריי** (**Donald Frye** ; נולד ב-23 בנובמבר 1965) הוא לוחם MMA אמריקני, מתאבק ושחקן. פריי, המכונה "הטורף" (The Predator), זכה פעמיים ב"אליפות הלחימה האולטימטיבית", ופעם אחת היה הסגן. הוא פרש מ-MMA בשנת 1997 והפך למתאבק בליגת NJPW ביפן, ובמהרה הפך ל"נבל" הראשי בליגה. לאחר 4 שנים בתור אחד מהמתאבקים הזרים הטובים ביותר, חזר לאמריקה כדי להתחרות בקרבות "Pride". המשיך להתחרות בקרבות K-1 ו-"Hero". נכנס להיכל התהילה של אליפות הלחימה האולטימטיבית ב-2016.

## ביוגרפיה
פריי החל להתאבק בתיכון "בנואה" בסיירה ויסטה, אריזונה ולאחר מכן בשנת 1984 באוניברסיטת המדינה של אריזונה, שם עוזר המאמן היה דן סברן. פריי התחרה בסגנון חופשי ובסגנון יווני רומי. לאחר מכן עבר לאוניברסיטת המדינה של אוקלהומה בסטילווטר, שבקבוצת ההיאבקות שלה התחרה רנדי קוטור. לאחר שסיים את לימודיו, החל להתאגרף באופן מקצועי ב-28 באוגוסט 1989 תחת השם "ג'יי. אר. פריי (J.R. Frye). הוא נאלץ לשנות את השם בגלל מחלוקות חוזיות.

## פילמוגרפיה

## חיים אישיים
פריי גרוש ולו 2 בנות.

## קישורים חיצוניים

* 

## הערות שוליים

קטגוריה:אמריקאים ילידי אריזונה
קטגוריה:אמני לחימה אמריקאים
קטגוריה:אלופי אליפות הלחימה האולטימטיבית
קטגוריה:קיקבוקסרים
קטגוריה:מתאבקים מקצוענים אמריקאים
קטגוריה:חברי היכל התהילה של אליפות הלחימה האולטימטיבית
קטגוריה:בוגרי אוניברסיטת המדינה של אריזונה
קטגוריה:אריזונה: ספורטאים
קטגוריה:אמריקאים שנולדו ב-1965
אנחל רסנדיז

**אנחל רסנדיז** (בספרדית: **Angel Reséndiz**; 1 באוגוסט 1959 - 27 ביוני 2006), הידוע גם בכינוי שהודבק לו "**רוצח מסילות הרכבת**", היה רוצח סדרתי מקסיקני נודד שנחשד ב-23 רציחות ברחבי ארצות הברית ומקסיקו במהלך שנות ה-90. חלקם כללו גם תקיפה מינית.
כינוי זה הוענק לו מכיוון שרוב פשעיו בוצעו ליד מסילות רכבת, שם קפץ מהרכבות שבהן השתמש כדי לנוע ברחבי המדינה.

ב-21 ביוני 1999, רסנדיז היה לנמלט ה-457 שנכנס לרשימת עשרת הנמלטים המבוקשים ביותר על ידי ה-FBI.
ב-13 ביולי 1999 הוא נכנע לשלטונות טקסס. הוא הורשע ברצח בנסיבות מחמירות והוא להורג באמצעות זריקה קטלנית בשנת 2006.

## מעצר ומשפט
לפני כניעתו, משמר הגבול של ארצות הברית עצר את רסנדיז וגירש אותו בחזרה למקסיקו.
כשאחותו של רסנדיז, מנואלה, ראתה את התמונה של אחיה ברשימת המבוקשים ביותר של ה-FBI,
היא חששה שהוא עלול להרוג מישהו נוסף, או להיהרג בעצמו על ידי ה-FBI, אז היא יצרה קשר עם המשטרה.

ב-12 ביולי 1999 ריינג'ר מטקסס, דרו קרטר, שלווה על ידי מנואלה ומדריך רוחני פגש את רסנדיז על גשר המחבר את העיר אל פאסו עם העיר סיודאד חוארס. רסנדיז נכנע לקרטר.
באחת מהפעמים כשהם נפגשו בבית המשפט האשים רסנדיז את קרטר בשבועת שקר, מכיוון שמשפחתו של רסנדיז התרשמה שייחסך ממנו עונש המוות.
גורלו הסופי של רסנדיז הוכרע בידי חבר המושבעים ולא קרטר.

## קישורים חיצוניים
* 

קטגוריה:רוצחים סדרתיים אמריקאים
קטגוריה:רוצחים בעלי כינויים
קטגוריה:פשע במקסיקו

קטגוריה:מקסיקנים שנולדו ב-1959
קטגוריה:מקסיקנים שנפטרו ב-2006
סמל סומלילנד

**[[סמל]] [[סומלילנד]]** (בסומלית: **Astaanta Qaranka Somaliland**; בערבית: **شعار أرض الصومال**) הוצג ב-14 באוקטובר 1996 יחד עם דגל סומלילנד, לאחר שאושר על ידי הוועידה הלאומית. הוא הוצע על ידי עבדאללהי עבדי עומאר. מאז שהמדינה הכריזה על עצמאותה ב-18 במאי 1991, רק מדינה אחת הכירה בה כמדינה ריבונית, והיא טאיוואן, אשר בעצמה אינה מוכרת כמדינה ריבונית.

## תיאור
ממוזער| עבדאללהי עבדי עומר, מציג את הסמל הלאומי של סומלילנד ב-1996.
הסמל מורכב ממאזניים המסמלים צדק בין אזרחי סומלילנד; עיט צלאח א-דין בצבע קפה המחזיק את המאזניים כאות לדמוקרטיה; שתי ידיים לוחצות יד המייצגות את השוויון והחופש של תושבי סומלילנד; ענף זית המסמל שלום בין תושבי סומלילנד; ורקע צהוב המייצג את התרבות הבהירה והיפה ואת תושבי סומלילנד. בקליגרפיה האסלאמית מעל המאזניים כתוב את הבסמלה. זאת כדי לסמל שהאסלאם היא הדת הרשמית הנהוגה בסומלילנד.

בחוקה של סומלילנד, כפי שאושרה ב-31 במאי 2001 על פי משאל העם, נכתב:**סעיף 7: הדגל, הסמל וההמנון הלאומי**

סמל האומה יהיה מורכב מעיט בצבע קפה שעל חזהו כתוב, בערבית, "אללה אכבר". מתחת לנשר שתי ידיים לוחצות יד, וזוג מאזניים תלוי מעליו ויורד משני צדדיו. העיט (והמאזניים והידיים) מוקפים משני צדדיהם ומתחתיהם בשני גדילי עלים ירוקים השזורים בבסיסם, ובמרווח העליון בין שני העלים כתובה הבסמלה הערבית.
* שימו לב שה"אללה אכבר" הוסר מהסמל מסיבות לא ידועות ותמונה זהובה נוספה במקומו. כמו כן, שונה צבע הבסמלה; מצבע חום לצבע אדום.

## סמלי סומלילנד הבריטית
### 1903–1950
[ממוזער|120x120 פיקסלים| הסמל הראשון של [סומלילנד הבריטית.]]
כאשר הבריטים סיפחו וכבשו את האזור המקיף את סומלילנד ב-1903, הם הקימו מדינת חסות והפכו אותה לחלק מהאימפריה הבריטית. הבריטים יצרו דגל לאזור וגם סמל. הסמל כלל דיסק לבן עם תמונה של קודו, אנטילופה שחיה בסומלילנד. הסמל הוצג גם על הדגל.

### 1950–1960
[ממוזער|120x120 פיקסלים| הסמל האחרון של [סומלילנד הבריטית.]]
במהלך 1950, סמל סומלילנד הבריטית שונה. הסמל היה מורכב ממגן המחולק אנכית, לירוק וכחול, בעל צ'יף שכולל מגן סומלי, ביחד עם שתי חניתות בצורת צלב סאלטייר. החלק הירוק הכיל ייצוג של מינרט לבן, והחלק הכחול כלל דאו ערבי במהלך הפלגה, עם עוגן זהוב בבסיסו. ראש של קודו, עם הכתר המלכותי בין קרניו, על "זר הצבעים". כלומר, לבן וירוק יוצרים את הציצה.

מדינת החסות קיבלה עצמאות כמדינת סומלילנד ב-26 ביוני 1960, ואוחדה עם טריטוריית הנאמנות האיטלקית של סומליה ב-1 ביולי 1960, וכך נוצרה הרפובליקה הסומלית.

## ראו גם
* דגל סומלילנד

## קישורים חיצוניים

קטגוריה:סמלי מדינות שההכרה בהן מוגבלת
קטגוריה:אפריקה: סמלים
קטגוריה:מדינות ערב: סמלים
קטגוריה:סומלילנד
Any Dream Will Do

"**Any Dream Will Do**" (בעברית: "**לחלום מוכן**") הוא שיר פופולרי שנכתב על ידי אנדרו לויד ובר וטים רייס למחזמר "יוסף וכתונת הפסים המשגעת" משנת 1968. השיר הוא שיר הפתיחה והסיום של המחזמר, המושר על ידי דמותו של יוסף, כוכב המחזה, בתחילה כדי להראות את דמותו החולמנית ובסופו של דבר כדי להעצים את הסוף הטוב של התגשמות החלומות לטובה.

השיר נבחר לשיר השנה בברודוויי ב-1981, וזכה בפרס איבור נובלו ב-1991.

## מצעדים
;מצעדים שבועיים

;מצעדים שנתיים

;מצעדים שבועיים

;מצעדים שנתיים

## גרסאות וביצועים
קיימים ביצועים רבים לשיר, ביניהם:
* בשנת 1969 הפיקו אנדרו לויד ובר וטים רייס את תקליט הסינגל "We Will Rock You" ובו הופיע השיר בתור ה-B-side.
* בשנת 1972 הוציא הזמר מקס בייגרייבס גרסה לשיר בתקליט סינגל שבו נכלל גם השיר "דלת סיגרו עלי" מאותו מחזמר.
*הזמר ג'ו קאדי הוציא גרסה שהעפילה לראש מצעד הסינגלים באירלנד בשנת 1974.
* דוני אוסמונד הופיע בתפקיד יוסף במחזמר בהצלחה במשך שנים רבות בשנות התשעים והקליט את השיר. הקלטת המחזמר כולו בכיכובו יחד עם צוות ההפקה הקנדית של המחזמר, נמכרה בכ-250,000 עותקים, ודוני עצמו לוהק לככב בעיבוד הטלוויזיוני של המחזמר לסרט.
*הביצוע של ג'ייסון דונובן שיצא כסינגל בשנת 1991 בזמן שהוא עצמו גילם את יוסף בתיאטרון הפלדיום בלונדון, עמד בראש בראש מצעד הסינגלים הבריטי במשך שבועיים ביוני וביולי באותה שנה, ואף זכה בתקליט זהב מאיגוד תעשיית ההקלטות הבריטי עבור מכירות של יותר מ-400,000 עותקים. ביצוע זה הגיע גם לצמרת המצעד באירלנד (מקום ראשון) ובאוסטריה (מקום שלישי) ודורג גם באוסטרליה, מולדתו של דונובן, במצעד הסינגלים של ARIA במקום ה-92. דונובן אף ביצע את השיר בחגיגות יובל הפלטינה למלכות אליזבת השנייה ב-4 ביוני 2022.
*בשנת 2007, הפיק ה-BBC סדרת ריאליטי בערוץ BBC One שנקראה *Any Dream Will Do*, על שם השיר. התוכנית חיפשה כוכב חדש שיגלם את יוסף בהפקה חדשה של המחזמר בווסט אנד בלונדון. השיר בוצע על ידי שנים עשר המתמודדים בתוכנית כשיר הפתיחה לתוכנית הראשונה, ובסופה בוצע על ידי המנצח, לי מיד, שאף הקליט סינגל של השיר יחד עם השיר "דלת סיגרו עלי" מהמחזמר. סינגל זה הופץ להורדה דיגיטלית ב-12 ביוני 2007 ונכנס למצעד הסינגלים הבריטי ב-17 ביוני במקום ה-18. לאחר שהופץ בתקליטור ב-18 ביוני, הוא הגיע למקום השני ב-24 ביוני.

## קישורים חיצוניים

*השיר בביצוע ג'ייסון דונובן, דוני אוסמונד ולי מיד בקונצרט לזכר הנסיכה דיאנה, באתר יוטיוב.
*מילות השיר בעברית בתרגום אהוד מנור, באתר שירונט.

## הערות שוליים

קטגוריה:סינגלים מ-1974
קטגוריה:סינגלים מ-1991
קטגוריה:סינגלים מ-2007
קטגוריה:שירי שרה ברייטמן
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים שהולחנו על ידי אנדרו לויד ובר
קטגוריה:שירים שהופקו על ידי נייג'ל רייט
קטגוריה:שירי צדקה
קטגוריה:שירים על חלומות
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת פולידור רקורדס
מאי תגר

**מאי תגר** (נולדה ב-22 בנובמבר 1998) היא דוגמנית ישראלית.

## ביוגרפיה
תגר נולדה וגדלה בגני תקווה. אביה, דן תגר, עלה מדנמרק בגיל 27 והוא בעל קליניקה לשיקום נכים, ואימה, דפנה תגר, היא מנהלת ייבוא בחברה מסחרית, צברית ממוצא תימני. מאי האחות הבכורה לארבעה אחים.

למדה בלט מגיל 4 והייתה חניכה ומדריכה בצופים. למדה מחול 5 שנים, התעמלות אמנותית 3 שנים ואקרובטיקה. למדה בתיכון מקיף יהוד.

שירתה בצה"ל במיצג חיילות בתל השומר ובשלישות הראשית.

## קריירה
התחילה בקריירת הדוגמנות בגיל 16.

הופיעה על השערים של כתבי-העת הישראליים "לאשה", "מנטה" ו"זמנים מודרניים". ב-2017 הצטלמה לגיליון בגדי הים השנתי של המגזין "בלייזר".

הצטלמה גם למגזינים: "ווג" היווני (Vouge Greece) והערבי (Vouge Arabia), "קוסמופוליטן", "מארי קלייר", "Elle" צרפת, "GQ" יפן, "Allure"  ו"L'Officiel" .

שימשה כפרזנטורית של רשת האופנה הישראלית עדיקה, של חברת האופנה פקטורי 54, ושל מותג בגדי הים "פלפל" ו"גולף".

לאורך השנים הובילה קמפיינים עבור אסתי לאודר ועבור כריסטיאן דיור, שנתיים ברצף.

השתתפה בקמפיינים העולמיים של החברות: ג'ורג'ו ארמני, לואי ויטון, פינק של ויקטוריה'ס סיקרט, דיזל וקמפיין הבושם של Courrèges. הצטלמה לקמפיין של מותג האופנה הישראלי פיקס, כדוגמנית ישראלית ראשונה בדובאי.
הצטלמה ב-2018 עבור FURLA , ב-2019 עבור H&M, ב-2020 עבור אורבניקה ב-2022 עבור Ba&sh וב-2023 ביוון עבור המותג לואבה .
הצטלמה גם עבור המותגים: Top Shop, G-Star , Missoni , עמנואל, Piaget SA, ואוסקר דה לה רנטה. כמו כן, היא הצטלמה ללואבה  למגזין ווג.

צעדה על המסלול בתצוגות האופנה של קרולינה הררה, פיטר דו, בוטגה ונטה  ו-Courrèges.

בישראל היא מיוצגת על ידי סוכנות יולי, ובעולם על ידי סוכנות הדוגמנות IMG worldwide .

## חיים אישיים
תגר עובדת מגיל 16, בעיקר מחוץ לישראל, והספיקה לגור תקופה ממושכת בניו יורק, פריז, לונדון ומילאנו.

כיום נמצאת בזוגיות עם יפתח רמון, בנם של אילן ורונה רמון.

## קישורים חיצוניים

* 
* 
* כרטיס המידע של מאי תגר, באתר סוכנות יולי
* כרטיס המידע של מאי תגר, באתר Models
* כרטיס המידע של מאי תגר, באתר סוכנות IMG worldwide
* יפעת הללי אברהם, הקולגות שלי מחו"ל לא שמעו אזעקה בחיים. חשוב לי שיידעו, באתר מאקו, 23 בנובמבר 2023
* 
* 
* 

## הערות שוליים

קטגוריה:דוגמניות ישראליות
קטגוריה:פרזנטוריות ישראליות
קטגוריה:דוגמנים ישראלים
קטגוריה:פרזנטורים ישראלים
קטגוריה:בוגרות תיכון מקיף יהוד
קטגוריה:בוגרי תיכון מקיף יהוד
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:גני תקווה: אישים
קטגוריה:ישראליות שנולדו ב-1998
קטגוריה:ישראלים שנולדו ב-1998
אדיר שרעבי

**אדיר שרעבי** (נולד ב-8 באוקטובר 1977) הוא כדורגלן עבר ישראלי ששיחק בעמדת הקשר.

## קריירה
שרעבי התחיל לשחק כדורגל בגיל 10 בקבוצת הילדים של מכבי שעריים ובגיל 15 הצטרף למחלקת הנוער של מכבי תל אביב. בקיץ  הצטרף לקבוצת הבוגרים של מכבי שעריים בה שיחק שנתיים. בקיץ  חתם בבית"ר באר שבע עמה היה שותף לעלייה לליגה השנייה בסיום העונה.

בקיץ  חתם במכבי עירוני אשדוד מהליגה הראשונה. ב-22 באוגוסט ערך את הופעת הבכורה שלו בקבוצה בתיקו 3-3 נגד מכבי תל אביב. בסיום העונה התאחדה הקבוצה עם היריבה העירונית ושרעבי הצטרף לקבוצה המאוחדת. ב-25 בספטמבר 1999 הבקיע את שער הבכורה שלו בליגת העל בתיקו 1-1 נגד בית"ר ירושלים. ב-7 בדצמבר הבקיע ובישל בניצחון 0-3 נגד הפועל ירושלים.

בקיץ  חתם בהפועל רמת גן מהליגה הלאומית וכעבור שנתיים חתם בהפועל מרמורק. בקיץ  חזר לקדנצייה שנייה ברמת גן. ב-24 בספטמבר 2003 ערך את הופעת הבכורה שלו בזירה האירופית בהפסד 1-0 ללבסקי סופיה במסגרת מוקדמות גביע אופ"א.

בהמשך הקריירה שיחק בסקציה נס ציונה, הפועל מרמורק, מכבי יבנה ובית"ר יבנה.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:רחובות: כדורגלנים
קטגוריה:כדורגלני מכבי שעריים
קטגוריה:כדורגלני בית"ר באר שבע
קטגוריה:כדורגלני מכבי עירוני אשדוד
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:כדורגלני הפועל מרמורק
קטגוריה:כדורגלני סקציה נס ציונה
קטגוריה:כדורגלני מכבי יבנה
קטגוריה:ישראלים שנולדו ב-1977
הסכם פיני-סובייטי (1948)

**הסכם הידידות, שיתוף הפעולה והעזרה ההדדית** שנחתם ב-1948, היה הסכם בין פינלנד לברית המועצות, ושימש כבסיס ליחסים בין המדינות בין השנים 1948–1992, עם התפרקות ברית המועצות. ההסכם היה הכלי העיקרי ביישום דוקטרינת פאסיקיבי–קקונן.

## ההסכם
באמצעות החתימה על ההסכם ב-6 באפריל 1948, ביקשו הסובייטים להרחיק את איום המערב מגבולותיהם על ידי מניעת השימוש בשטח פינלנד להתקפה. הפינים מצידם הבטיחו את עצמאותם, מה שאפשר לפינלנד להמשיך ולהישאר דמוקרטיה ליברלית בעלת גבול באורך 1,340 ק"מ עם ברית המועצות.

ההסכם חייב את פינלנד להתנגד להתקפות נגדה מצד "גרמניה ובעלות בריתה" (הכוונה הייתה לארצות הברית ובעלות בריתה) ולהתנגד לשימוש בשטחה לצורך התקפה על ברית המועצות. במידת הצורך, פינלנד יכולה לבקש סיוע סובייטי. עם זאת, ההסכם לא סיפק לצבא האדום הנחיות בנוגע לכניסה לשטח פינלנד, ונקבע שפעולות אלו יידרשו להיות מוסכמות אם פינלנד תבקש סיוע. בנוסף, ההסכם לא חייב את פינלנד לפעול אם ברית המועצות תותקף שלא דרכה. ההסכם הכיר בנייטרליות הפינית, ואפשר לה להתחמק ממאבקי המעצמות לאורך כל המלחמה הקרה.
[ממוזער|מעמד החתימה על ההסכם, חותם על ההסכם [ויאצ'סלב מולוטוב, מאחוריו עומד יוסיף סטלין, משמאל לסטלין, ראש ממשלת פינלנד מאונו פקאלה]]
בשל המעמד הלא ברור של היחסים בין המדינות אחרי מלחמת ההמשך והפרשנות של ההסכם, פינלנד פעלה לפי החלטת ברית ורשה ולא השתתפה בתוכנית מרשל. עקב כך, תקופת השיקום הפינית אחרי מלחמת העולם השנייה נמשכה זמן רב בהשוואה למדינות קפיטליסטיות אחרות באירופה, והייתה תלויה כלכלית בברית המועצות. בכלליות, פינלנד שמרה על ריחוק ממעצמות המערב ומנאט"ו. באמצעות ההימנעות מתמיכה במערב, היא הדפה לחצים סובייטיים להשתתף בברית ורשה. לא התרחשו בשום שלב תרגילים צבאיים משותפים ושיתוף הפעולה הצבאי היה מינימלי, למעט פעולות סובייטיות מדי פעם.

ההסכם שימש ככלי בידי הסובייטים לצבור כוח בעניינים הפנימיים של פינלנד, מה שכונה פינלנדיזציה ובעימותים כמו משבר האיגרת, בו דרשו הסובייטים לכנס התייעצויות צבאיות, מה שסיכן את הנייטרליות של פינלנד בעיני המערב. קיים כיום ויכוח באיזו מידה נשיא פינלנד, אורהו קקונן, שכיהן בין 1956 ל-1982, השתמש בהסכם כדי לקדם את כוחו במדינה.

למרות המדיניות הרשמית, מתחת לשולחן היה שיתוף פעולה חשאי בין פינלנד למערב. ארגונים סוציאל-דמוקרטיים פינים קיבלו מימון מה-CIA, וכן הועברו נתונים סייסמיים על ניסויים גרעיניים. מנגד, מדינות הגוש המזרחי ריגלו בפינלנד.

לברית המועצות היו הסכמים דומים עם מדינות רבות שלא היו קשורות בברית איתה, אך היו תלויות בה במידה רבה, כמו צפון קוריאה (1961), הודו (1971) ווייטנאם (1978). ההסכם הראשון מסוג זה נחתם עם צרפת החופשית ב-10 בדצמבר 1944.

ההסכם פג ב-1992, עם החתימה על הסכם חדש בין פינלנד לרוסיה שאחרי העידן הסובייטי.

## קישורים חיצוניים

* 
* 
* 
* 

## הערות שוליים

קטגוריה:ברית המועצות: אמנות והסכמים
קטגוריה:פינלנד: היסטוריה
קטגוריה:1948 בברית המועצות
קטגוריה:יחסי ברית המועצות – פינלנד
דניאל סוזה

**פדרו דניאל דה קוניה פריירה דה סוזה** (בפורטוגזית: **Pedro Daniel da Cunha Pereira de Sousa**; נולד ב-3 באוקטובר 1984 בברסלוס שבפורטוגל) הוא מאמן כדורגל פורטוגזי המאמן את קבוצת ז'יל ויסנטה מליגת העל הפורטוגלית.

## קריירה כמאמן
סוזה שימש כעוזרו של המאמן אנדרה וילאש בואש בקבוצות זניט סנקט פטרבורג, שאנגחאי פורט ואולימפיק מרסיי.

ב-16 בנובמבר 2022 מונה למאמן ז'יל ויסנטה מליגת העל הפורטוגלית.

## קישורים חיצוניים

קטגוריה:מאמני כדורגל פורטוגזים
קטגוריה:פורטוגזים שנולדו ב-1984
חיתאם מוחסן

**חיתאם מוחסן** היא פרופסור מן המניין בבית הספר לבריאות הציבור בפקולטה לרפואה של אוניברסיטת תל אביב.

## ביוגרפיה
חיתאם מוחסן נולדה וגדלה בפוריידיס. למדה בתיכון בחיפה משום שבפוריידיס לא היה בית ספר תיכון. עבדה כאחות ילדים ובריאות הציבור ביישובים ערביים בצפון ישראל. בשנת 2000 קיבלה תואר ראשון בסיעוד מאוניברסיטת תל אביב. בשנת 2005 קיבלה תואר שני (בהצטיינות) באפידמיולוגיה ורפואה מונעת מאוניברסיטת תל אביב. בשנים 2006–2008 עבדה במרכז הלאומי לבקרת מחלות. בשנת 2011 קיבלה תואר דוקטור על עבודה בהנחיית פרופ' דניאל כהן באוניברסיטת תל אביב. במשך שנתיים (2011–2013) שהתה בפוסט-דוקטורט במרכז לפיתוח חיסונים בבית הספר לרפואה של אוניברסיטת מרילנד בארצות הברית, בהנחייתו של פרופ' מיירון מ. לוין .

באוקטובר 2013 הצטרפה לסגל בית הספר לבריאות הציבור באוניברסיטת תל אביב בדרגת מרצה בכיר, והקימה את קבוצת המחקר והמעבדה שלה. ב-2017 מונתה לפרופסור חבר וב-2023 מונתה לפרופסור מן המניין.

תחומי מחקרה:
* אפידמיולוגיה של מחלות זיהומיות.
* הליקובקטר פילורי, זיהומי מעיים, מיקרוביום המעי ותפקידו בבריאות ובמחלות.
* מחקרים סרו-אפידמיולוגיים
* פערי בריאות.

במהלך מגפת הקורונה עסקה במאבק במגפה, ופעלה לעידוד ההתחסנות. במרץ 2022 מינה אותה מנכ"ל משרד הבריאות, פרופ' נחמן אש, לחברה בוועדה המייעצת בנושא התפרצות פוליו 2022.

## קישורים חיצוניים
* פרופ' חיתאם מוחסן, באתר של אוניברסיטת תל אביב

* 

## הערות שוליים

קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: בית הספר למקצועות הבריאות
קטגוריה:ערבים ישראלים
קטגוריה:פוריידיס: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Close Every Door

"**Close Every Door**" (בעברית: "**דלת סיגרו עלי**") הוא שיר מתוך המחזמר "יוסף וכתונת הפסים המשגעת" מאת טים רייס ואנדרו לויד ובר. זהו השיר הלפני אחרון במערכה הראשונה של המחזמר, אותו שר יוסף כשהוא מושלך לכלא בשל יחסיו לכאורה עם אשת פוטיפר. יחד עם "Any Dream Will Do", זהו אחד השירים הפופולריים ביותר מהמחזמר, והוא נחשב השיר המרגש והדרמטי ביותר בו.

בשיר מביע יוסף את ייאושו על כליאתו בשל פשע שלא ביצע, אך כולל אזכורים גם להיסטוריה היהודית. כך למשל, המילים "הן אדע בליבי, יום יצמח מלילי, כי ארץ פורחת הבטיח הוא לי" מזכירות את הקמת מדינת ישראל. בהמשך המילים  "את שמי קחו ממני, ותנו לי מספר..." משקפות את המנהג הנאצי במחנות ההשמדה בתקופת השואה.

## גרסאות וביצועים
### בעולם
*בשנת 1973 הוציא הזמר ג'ון אינגליש באוסטרליה גרסת סינגל.
*בשנת 1992 הוציא הזמר והשחקן פיליפ סקופילד, אשר גילם את תפקיד יוסף בתיאטרון הלונדון פלדיום, את השיר כסינגל, יחד עם השיר "לחלום מוכן" מהמחזמר כ-B-side. הסינגל הגיע למקום ה-27 במצעד הבריטי.
*הצ'לן ג'וליאן לויד ובר, אחיו הצעיר של מלחין השיר אנדרו לויד ובר, הקליט גרסת צ'לו מיוחדת לשיר עבור האלבום *Lloyd Webber Plays Lloyd Webber* משנת 2001.
*בשנת 2007 הפיק ה-BBC סדרת ריאליטי בערוץ הטלוויזיה BBC One שנקראה *Any Dream Will Do* (על שם השיר "לחלום מוכן"). התוכנית חיפשה כוכב חדש שיגלם את יוסף בהפקה חדשה של המחזמר בווסט אנד בלונדון. בכל פרק, המתמודד שהפסיד, נפרד מיתר המתמודדים כשהוא מבצע שיר זה ומחזיר את ה"כתונת" שלו. הזוכה בתוכנית היה לי מיד, אשר הקליט יחד עם קית' ג'ק ולואיס בראדלי (שזכו במקומות השני והשלישי בהתאמה) סינגל של השיר, אשר נועד למטרת גיוס כספים לקרן הילדים של ה-BBC. בסינגל נכלל גם ביצוע סולו של מיד לשיר "לחלום מוכן". סינגל זה התפרסם להורדה דיגיטלית ב-12 ביוני 2007 ונכנס למצעד הסינגלים הבריטי ב-17 ביוני במקום ה-18. לאחר שיצא בתקליטור ב-18 ביוני, הוא הגיע למקום השני ב-24 ביוני.

### בישראל
עקב הפופולריות של המחזמר בכלל ושל השיר בפרט, גם בעברית קיימים לשיר מבצעים רבים. ביניהם:
*שלמה ארצי בתפקיד יוסף בהפקת המחזמר בשנת 1980
*שי זורניצר בתפקיד יוסף בהפקת המחזמר בשנת 1992
*הראל סקעת במופע מחווה לפשנל ביולי 2005
*יהודה לוי בתפקיד יוסף בהפקת המחזמר בשנת 2008

## קישורים חיצוניים

## הערות שוליים

קטגוריה:שירי 1968
קטגוריה:סינגלים מ-1973
קטגוריה:סינגלים מ-1992
קטגוריה:סינגלים מ-2007
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים שהולחנו על ידי אנדרו לויד ובר
נשיא סומלילנד

**נשיא סומלילנד** (בסומלית: **Madaxweynaha Somaliland**; בערבית: **رئيس جمهورية أرض الصومال**) הוא ראש המדינה וראש הממשלה של סומלילנד. הנשיא הוא גם המפקד העליון של  ומייצג את .

הנשיא הראשון של סומלילנד היה . הנשיא הנוכחי הוא הנשיא החמישי, מוסא ביחי עבדי, שנכנס לתפקידו ב-13 בדצמבר 2017. הנשיא יכול לכהן לכל היותר בשתי תקופות כהונה של חמש שנים כל אחת. רפובליקת סומלילנד רואה את עצמה כישות היורשת של סומלילנד הבריטית, שהייתה מדינה עצמאית במשך כמה ימים ב-1960 כמדינת סומלילנד.

## היסטוריה והבסיס החוקתי
הנשיא הראשון של סומלילנד היה , שהיה אחד ממנהיגי . הוא החל לכהן בתפקידו ב-7 ביוני 1991, שבועות מספר לאחר שסומלילנד הוכרזה כרפובליקה. מאז כיהנו בתפקיד ארבעה אישים נוספים.

על פי סעיף 82 ל, הדרישות לכהן כנשיא סומלילנד או כסגנו הם:
* אזרחות סומלילנד מלידה, וגם אם הוא פליט בארץ אחרת, הוא לא יכול להחזיק באזרחות אחרת.
* המועמד לנשיאות חייב להיות מוסלמי ולהתנהג בהתאם לדת האסלאם.
* המועמד לנשיאות חייב להיות בן 40 לכל הפחות.
* המועמד חייב לעמוד בתנאים אחרים שנקבעו בסעיף זה.

## רשימת נשיאי סומלילנד

## קישורים חיצוניים

* 
* מדינאי העולם סומליה/סומלילנד 

## הערות שוליים

*
סומלילנד
נבחרת יוון בכדורסל נשים

**נבחרת יוון בכדורסל נשים** היא קבוצת כדורסל הנשים הלאומית של יוון. הישגי השיא של הנבחרת הם המקום ה־11 באליפות העולם בכדורסל נשים והמקום הרביעי באליפות אירופה בכדורסל נשים.

## הישגי הנבחרת
### משחקים אולימפיים
הנבחרת השתתפה רק באולימפאידת אתונה וסיימה את התחרות במקום השביעי.
### אליפות העולם
* 2010 - מקום 11
* 2018 - מקום 11

### אליפות אירופה

## קישורים חיצוניים

* 
* FIBA profile נתונים מאתר פיב"א

## הערות שוליים

יוון
קטגוריה:יוון: כדורסל
קטגוריה:נבחרות יוון
קטגוריה:יוון: ספורט נשים
חוק לשכת עורכי הדין

**חוק לשכת עורכי הדין, תשכ״א–1961** הוא חוק ישראלי המסדיר את פעולת לשכת עורכי הדין בישראל. החוק נחקק בשנת 1961 כהצעת חוק ממשלתית, ונועד להחליף את פקודת עורכי הדין ופקודת המועצה המשפטית שנחקקו על ידי ממשלת המנדט.

## היסטוריה חקיקתית
החוק נחקק בשנת 1961 (כהצעת חוק ממשלתית), ונועד להקים את הלשכה - שירשה שני גופים: הסתדרות עורכי הדין בישראל, והמועצה המשפטית, אשר שתיהן קמו לפני קום המדינה. לאורך השנים החוק תוקן 39 פעמים.

## עיקרי החוק
החוק מגדיר בפרק הראשון את תפקידי הלשכה וסמכויותיה.

סעיף 2 קובע את תפקידי הלשכה:
# תרשום מתמחים, תפקח על התמחותם ותבחנם
# תסמיך עורכי דין על ידי קבלתם כחברי הלשכה
# תנהל מרשם של עורכי דין זרים
# תקיים שיפוט משמעת לחבריה, לעורכי דין זרים הרשומים במרשם ולמתמחים
# תיתן סעד משפטי למעוטי אמצעים שאינם זכאים לכך מהמדינה לפי חוק

סעיף 3 קובע את סמכויות הלשכה:
# לחוות דעתה על הצעות חוק וחקיקת משנה
# לעסוק בהליכי גישור
# לפעול להגנת ענייניהם המקצועיים של חברי הלשכה
# לייסד קרנות ביטוח, קרנות פנסיה ומוסדות אחרים של עזרה הדדית לחברי הלשכה
# ליזום פעולות ומפעלים של מחקר המשפט בכלל, והמשפט העברי בפרט, ולהשתתף בפעולות ומפעלים כאלה
# לעסוק בהוצאת ספרות משפטית

סעיף 5 קובע שהלשכה תהיה כפופה לביקורת מצד מבקר המדינה.

הפרק השני עוסק במוסדות הלשכה ובבעלי התפקידים בה.

סעיף 8 קובע את דרך בחירת ראש הלשכה, בבחירות אחת לארבע שנים.

סעיף 9 קובע את סמכויות המועצה הארצית, הרכבה, ודרך בחירתה.
*סעיף 12 קובע את החלוקה לשישה מחוזות: ירושלים, תל אביב, חיפה, צפון, דרום, ומרכז.

סעיפים 14–18 עוסקים בבתי הדין המשמעתיים של הלשכה, הארציים והמחוזיים.

פרקים 4 ו-5 של החוק עוסקים במקצוע עריכת הדין, ההכשרה אליו, והקבלה ללשכה.

## קישורים חיצוניים
* 
* 

קטגוריה:הכנסת החמישית: חקיקה
קטגוריה:ישראל: עריכת דין
קטגוריה:לשכת עורכי הדין בישראל
עורכי דין
יחזקאל רוזנבלום

**יחזקאל רוזנבלום** (נולד בי"ג בסיוון ה'תשכ"ח, 9 ביוני 1968) הוא עורך דין ופעיל חברתי חרדי, פעיל בתחום השתלבות צעירים חרדים בשוק העבודה, בלימודים אקדמיים ובצה"ל.

רוזנבלום נמנה עם מקימי קרן קמח ותנועת טוב.

## ביוגרפיה
רוזנבלום למד בישיבת מאור התלמוד ברחובות, ובמכון הרי פישל בירושלים. הוסמך לרבנות בשנת 1993, על ידי הרבנות הראשית לישראל, והרב יצחק קוליץ. לאחר מכן שירת בצה"ל שירות מקוצר כמש"ק דת בחטיבת הצנחנים. בשנת 1999 סיים לימודי תואר ראשון בתלמוד באוניברסיטת בר-אילן, ובשנת 2004 סיים בהצטיינות לימודי משפטים בקריה האקדמית אונו. מייד לאחר מכן מונה למנהל מינהל קהילתי גאולה-בוכרים בירושלים, שמשמש בעיקר אוכלוסייה חרדית. בשנת 2005 נרשם כחבר לשכת עורכי הדין בישראל.

לנוכח הקשיים בהם נתקל במימון לימודיו האקדמיים, יזם בשנת 2006 את הקמת קרן קמח, קרן פילנתרופית העוסקת בקידום ושילוב הציבור החרדי בתעסוקה מפרנסת באמצעות מגוון תוכניות ופרויקטים ייעודיים, ומכהן מאז בהנהלתה. הקרן נותנת ייעוץ והכוון ללימודים מקצועיים ואקדמיים בהתאמה אישית, מעניקה מלגות ללימודים בשילוב ליווי מקצועי לאורך הלימודים ובתהליך ההשמה. הקרן נחשבת לגוף הגדול מסוגו בציבור החרדי, ועד היום נתנה שירותי תעסוקה שונים לכ-35,000 גברים ונשים מהציבור החרדי.

בשנת 2007 נמנה בין מייסדי תנועת טוב, תנועה פוליטית שנועדה לייצג את קבוצת החרדים העובדים. רוזנבלום התמודד מטעמה בבחירות המקומיות בירושלים ב-2013. הוא יזם את הקמת סמינר "דרכי שרה", המוסד התיכוני החרדי הראשון לבנות שהציע לימודים מלאים לתעודת בגרות ולימודים לקראת תואר אקדמי, שנפתח בשנת 2010. בשנת 2011 הקים את רשימת "טוב ללשכה", שייצגה את קבוצת החרדים העובדים בבחירות ללשכת עורכי הדין ונבחר לוועד מחוז ירושלים.

בשנת 2012 התמנה כחבר מועצת המוסד לביטוח לאומי, ובשנת 2013 כדירקטור בחברה הממשלתית למתנ"סים ושנה לאחר מכן כחבר הוועד המנהל הארצי בהתאגדות המרכזים הקהילתיים בישראל. בשנת 2015 הקים את קהילת "חרדים ישראלים", קהילה המוקדשת לבירור וקידום זהות חרדית ישראלית ושילוב חרדים במדינת ישראל, אותה הוא מנהל עד היום (נכון ל-2023).

בבחירות לכנסת העשרים ואחת היה מועמד לכנסת במקום החמישי, ברשימת יחד בראשות אלי ישי, אך המפלגה הסירה את מועמדותה, לפני יום הבחירות.

בספטמבר 2023 הכריז על מועמדותו לראשות העיר ביתר עילית ועל ריצתו למועצה בראשות רשימת "הרשימה המאוחדת למען ביתר", רשימה משותפת של הליכוד ועוצמה יהודית. ב־22 בפברואר הודיע על הסרת מועמדותו ותמיכה במועמד מפלגת ש"ס חננאל שם טוב. בבחירות עצמן לא עברה הרשימה את אחוז החסימה.

## חיים אישיים
נשוי לעורכת הדין והטוענת הרבנית ורדית רוזנבלום, חברת סגל במכון מנדל, ומנהלת מדרשת אותות. לזוג ארבעה ילדים והם מתגוררים בביתר עילית.

## קישורים חיצוניים

* 
*
* 

## הערות שוליים

קטגוריה:בוגרי שלוחי ציבור
קטגוריה:חרדים ישראלים
קטגוריה:בוגרי אוניברסיטת בר-אילן
קטגוריה:בוגרי הקריה האקדמית אונו: משפטים
קטגוריה:ביתר עילית: אישים
קטגוריה:ישראלים שנולדו ב-1968
ניקולה לונצ'אר

**ניקולה לונצ'אר** (בסרבית: **Никола Лончар**; נולד ב-31 במאי 1972) הוא כדורסלן עבר סרבי בעל אזרחות ספרדית המשמש כמנהל מקצועי בהפועל אילת מליגת העל בכדורסל.

## קריירה מקצועית
לונצ'אר החל את הקריירה שלו בפרטיזן בלגרד, וערך את הופעת הבכורה שלו ב-1989. הוא זכה עם הקבוצה ביורוליג ב-. לונצ'אר שיחק גם בריאל מדריד, פלקנסטרו וארזה, ראסינג פריז, מכבי תל אביב, חובנטוד בדאלונה, זוקטי מונטקטיני, בראוגן, אסטודיאנטס מדריד וארמאני מילאנו.

## קריירה בנבחרת הלאומית
לונצ'אר היה חבר בנבחרת הרפובליקה הפדרלית של יוגוסלביה בכדורסל (סרביה ומונטנגרו) בארבעה טורנירים גדולים במהלך שנות ה-90 של המאה ה-20. הוא זכה במדליית כסף בטורניר הכדורסל באולימפיאדת אטלנטה (1996), מדליית זהב באליפות העולם בכדורסל 1998 ושתי מדליות באליפות אירופה בכדורסל (זהב ב-1997 וארד ב-1999).

## קריירה לאחר המשחק
לאחר שסיים את קריירת הכדורסל שלו ב-2006 החל לונצ'אר לעבוד בטלוויזיה בספרד כפרשן NBA בפלטפורמת Movistar+.

באוקטובר 2015 מונה לונצ'אר לנשיא קראגויבאצ'קי רדניצ'קי.

במרץ 2018 הוא מונה למנהל ספורטיבי של פרטיזן בלגרד, וסיים את תפקידו בפברואר 2021. לאחר מכן הוא הצטרף לצוות מועדון רדניצ'קי 1950 מקראגויבאץ.

ב-25 ביוני 2023 מונה למנהל המקצועי של הפועל אילת מליגת העל בכדורסל.

## קישורים חיצוניים

*פרופיל, באתר מנהלת ליגת העל בכדורסל
*ערן סלע, נקניקולה, באתר כדורסלע
*משה הליקמן, “זו החתמה טובה. חשבתי שהישראלים זוכרים אותו בעיקר כפלופ של מכבי”: מי אתה ניקולה לונצ’אר?, באתר Sports Rabbi, 26 ביוני 2023

## הערות שוליים

קטגוריה:כדורסלני ריאל מדריד
קטגוריה:כדורסלני ראסינג פריז
קטגוריה:כדורסלני וארזה
קטגוריה:סרביה ומונטנגרו: כדורסלנים אולימפיים
קטגוריה:כדורסלני אולימפיה מילאנו
קטגוריה:כדורסלני מכבי תל אביב
קטגוריה:כדורסלני פרטיזן בלגרד
קטגוריה:כדורסלני חובנטוד בדאלונה
קטגוריה:כדורסלני אסטודיאנטס מדריד
קטגוריה:כדורסלנים באולימפיאדת אטלנטה (1996)
קטגוריה:כדורסלנים סרבים
קטגוריה:ספורטאים סרבים בישראל
קטגוריה:ספורטאים סרבים באיטליה
קטגוריה:ספורטאים סרבים בצרפת
קטגוריה:כדורסלנים יוגוסלבים
קטגוריה:סרבים שנולדו ב-1972
נבחרת ישראל בכדורסל עד גיל 16

**נבחרת ישראל בכדורסל עד גיל 16**, הידועה גם בשם **נבחרת הקדטים**, היא נבחרת כדורסל ישראלית המנוהלת על ידי איגוד הכדורסל הישראלי ומייצגת את ישראל בתחרויות כדורסל בינלאומיות עד גיל 16. את הנבחרת מאמן מאז ינואר 2023 יהוא אורלנד.

## אליפות אירופה בכדורסל עד גיל 16

## קישורים חיצוניים
*

## הערות שוליים

קטגוריה:קבוצות כדורסל ישראליות
קטגוריה:נבחרות ישראל
ישראל16
שמר רביב

**שמר רביב** (נולד ב-1985) הוא קצין בצה"ל בדרגת אלוף-משנה המשרת כמפקד חטיבת חשמונאים. קודם לכן שירת כמפקד חטיבת פארן, קצין אג"ם של עוצבת האש ומפקד גדוד 890.

## ביוגרפיה
שמר רביב נולד בשנת 1985, גדל ביישוב קדומים ולמד במכינה קדם-צבאית עצם. הוא התגייס לצה"ל בשנת 2005 לחטיבת הצנחנים ועבר מסלול של לוחם וקורס קציני חי"ר. בשנים 2017–2018 שירת כמפקד מגמת טירונים בבא"ח צנחנים. בשנים 2018–2019 למד במכללה הבין-זרועית לפיקוד ולמטה.

בשנת 2019 הועלה לדרגת סא"ל ומונה למפקד גדוד 890, תפקיד בו שירת עד שנת 2021. בשנים 2021–2023 שירת כקצין אג"ם של עוצבת האש. בנובמבר 2022 פורסם שימונה למפקד חטיבה 646, אך בעקבות פיגוע הירי בגבול ישראל–מצרים הודח מפקד חטיבת פארן ורביב נקרא להחליפו. ב-29 ביוני 2023 מונה למפקד חטיבת פארן והועלה לדרגת אלוף-משנה.

בחודש מרץ 2025 הוחלט על מינויו לסגן מפקד עוצבת הפלדה (אוגדה 162).

בפברואר 2026 מונה למפקד חטיבת חשמונאים.

רביב הוא בעל תואר ראשון במשפטים ותואר שני בביטחון לאומי. הוא אב לשלושה. אחיו הוא הארכאולוג ד"ר דביר רביב. לשמר עוד שישה אחים ואחיות.

## קישורים חיצוניים

* 

## הערות שוליים

קטגוריה:אלופי-משנה בצה"ל
קטגוריה:בוגרי מכינה קדם-צבאית עצם
קטגוריה:מפקדי גדוד 890
קטגוריה:מפקדי חטיבת פארן
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1985
חולד שק המישורים

**חולד שק המישורים** (שם מדעי: *Geomys bursarius*) הוא מין של מכרסם מהמשפחה חולדי שק, החי באמריקה הצפונית שלאורך המישורים הגדולים. זהו אחד המכרסמים הנפוצים ביותר באזור זה ומהיונקים המתחפרים הנפוצים ביותר באמריקה הצפונית.

## מאפיינים
חולד השק בעל פרווה צמרית בצבע חום עד שחור בפלג הגוף העליון וחום בהיר עד שזוף בפלג התחתון. הוא בעל כפות קצרות ולבנות וזנב קצר כמעט נטול פרווה. לחולד התאמות לחיי קרקע הכוללת עיניים ואוזניים קצרות ומנוונות, טפרים חדים וחזקים לחפירה והוא בעל כיסי לחיים גדולים מאוד ושיניים חותכות ארוכות ובולטות העוזרות לו לכרסם מבעד לדרכו. הלסתות שלו חזקות מספיק כדי לשאת מזון באורך של עד 7 ס"מ. בנוסף הוא בעל התאמות לחיים בתנאים קשים עם חילוף חומרים נמוך ועמידות לרמות חמצן נמוכות, פחמן דו-חמצני גבוה וירידה בצורך במים.

החולדים בעלי דו-צורתיות זוויגית כשהזכרים גדולים משמעותית מהנקבות, עם אורך גוף כולל של 25 עד 35 ס"מ ומשקל של בין 230 ל-473 גרם, לעומת אורך של 21 עד 32 ס"מ ומשקל של 128 עד 380 גרם בנקבות.

החולדים חיים במנהרות מתחת לאדמה וניזונים בעיקר משורשים ושתילי צמחים שוכני קרקע, ביניהם גם של צמחים רעילים. הם עצמם נטרפים בידי טורפים רבים הכוללים קויוטים, גיריות, סמוריים, עופות דורסים, חתולים, עכסנים וזעמן מלכותי. החולדים עמידים ביותר ומסוגלים לגרום לנזק קשה לחקלאות, מה שגורם להם להירדף בידיהם.

## תת-מינים
* Geomys bursarius bursarius
* Geomys bursarius illinoensis
* Geomys bursarius industrius
* Geomys bursarius major
* Geomys bursarius majusculus 
* Geomys bursarius missouriensis
* Geomys bursarius ozarkensis
* Geomys bursarius wisconsinensis

## קישורים חיצוניים

## הערות שוליים

 
קטגוריה:בעלי חיים שתוארו ב-1800
קטגוריה:טקסונים שתוארו בידי ג'ורג' שו
קטגוריה:חולדי שק
קטגוריה:פאונה של המישורים הגדולים
יואב שניידר

**יואב שניידר** (נולד ב-20 בינואר 1985) הוא קצין צה"ל בדרגת אלוף-משנה ששימש מפקד חטיבת אגרוף הברזל.

## ביוגרפיה
נולד בקיבוץ שלוחות שבעמק המעיינות.

התגייס לצה"ל בשנת 2004 ועבר קורס מפקדי טנקים וקורס קציני שריון.

במלחמת לבנון השנייה שימש מפקד מחלקה בגדוד 74 של בחטיבה 188. ב-3 באוגוסט 2006, נפגע הטנק עליו פיקד שניידר מטיל נגד טנקים בעת שעלה לעמדת אש חשופה בכפר רג'מין בדרום לבנון. שניידר נפצע קשה ופונה במסוק לבית החולים רמב״ם, שלושת אנשי הצוות שלו נהרגו.

בשנים 2018–2020 פיקד על גדוד 82 בחטיבה 7. באוגוסט 2020 שימש מפקד גדוד 532 בחטיבה 460 עד 4 בספטמבר 2022. לאחר מכן מונה לסגן מפקד חטיבת הנח"ל. בשנת 2023 מונה למפקד חטיבת אגרוף הברזל, עליה פיקד במהלך מלחמת חרבות ברזל ובמבצע חיצי הצפון.

## קישורים חיצוניים

## הערות שוליים

קטגוריה:מפקדי גדוד 82
קטגוריה:מפקדי חטיבת אגרוף הברזל
קטגוריה:אלופי-משנה בצה"ל
קטגוריה:מפקדי חטיבות במלחמת חרבות ברזל
קטגוריה:חיילי צה"ל במלחמת לבנון השנייה
קטגוריה:שלוחות: אישים
קטגוריה:ישראלים שנולדו ב-1985
מוסא ביחי עבדי

**מוסא ביחי עבדי** (בסומלית: **Muuse Biixi Cabdi**; בערבית: **موسى بيحي عبدي**; ) הוא פוליטיקאי ואיש צבא לשעבר מסומלילנד, שכיהן כנשיא סומלילנד בשנים 2017–2024. במהלך שנות ה-70 הוא שירת כטייס בחיל האוויר של סומליה בתקופת ממשלו של סיאד בארה. ב-2010 הוא מונה כיושב ראש של מפלגת קולמיי  ברפובליקת סומלילנד. בנובמבר 2015 נבחר עבדי כמועמד המפלגה לנשיאות סומלילנד במהלך הוועידה המרכזית החמישית שלה.

ב-21 בנובמבר 2017 הוכרז עבדי כמנצח בבחירות הכלליות לנשיאות סומלילנד, וב-13 בדצמבר אותה שנה הוא הושבע כנשיא.
## ראשית חייו
מוסא ביחי עבדי נולד באחד מפרברי הרגייסה, אז חלק מסומלילנד הבריטית. ב-1970 הוא סיים את לימודיו בבית הספר התיכון.
## קריירה צבאית
ב-1970 התגייס עבדי לחיל האוויר של סומליה ועד 1973 קיבל הכשרה לקצונה בברית המועצות, שם הוא סיים לימודים לתואר בוגר אוניברסיטה באקדמיה לטיס בדושנבה (כיום בירת טג'יקיסטן). עם השלמת הכשרתו הוא הוצב בבסיסי חיל האוויר הסומלי בבלדוגל ובידואה וכן בבסיס הראשי של החיל במוגדישו. החל מ-1973 הוא שירת בתפקידים בכירים, כולל ראש מחלקת ההדרכה של חיל האוויר הסומלי וכנספח צבאי בשגרירות סומליה בוושינגטון.

בשנים 1981–1985 קיבל עבדי הכשרה צבאית נוספת בארצות הברית כולל בבסיס חיל האוויר רייט-פטרסון ליד דייטון, אוהיו בשנים 1981–1982 ובבסיס פורט לי בווירג'יניה בשנים 1983–1985.

ב-1985 ערק עבדי מהכוחות המזוינים של סומליה והצטרף לתנועת המורדים הלאומית (SNM) שבסופו של דבר הצליחה להפיל את משטר הרודנות הסומלי במהלך  ב-1991.

בשנים 1985–1988 לקח עבדי חלק פעיל במלחמת גרילה שנוהלה על ידי ה-SNM במלחמת העצמאות נגד משטרו של סיאד בארה. עד 1990 הוא שירת כמפקד בכוחות המורדים לפני שפנה לפוליטיקה.
## קריירה פוליטית
לאחר הכרזת העצמאות של סומלילנד ב-1991 לקח עבדי חלק משמעותי בתהליך הפיוס של השבטים של סומלילנד. ב-1993 הוא מונה כשר הפנים והביטחון הלאומי בממשלתו של הנשיא המנוח מוחמד חאג' איברהים איגל וכיהן בתפקיד עד 1995.

ב-2010 נבחר עבדי כיושב ראש מפלגת קולמיי , לאחר שהחל מ-2008 הוא כיהן כסגן נשיא המפלגה. ב-2015 הוא נבחר על ידי הקונגרס של המפלגה כמועמד לקראת הבחירות לנשיאות של 2017. הבחירות הכלליות לנשיאות סומלילנד התקיימו ב-13 בנובמבר 2017 וב-21 בנובמבר הוא הוכרז כמנצח בבחירות. ב-13 בדצמבר הושבע עבדי רשמית כנשיא סומלילנד החמישי בבירה הרגייסה בנוכחות נציגים מאתיופיה, ג'יבוטי, האיחוד האירופי והממלכה המאוחדת.

בבחירות לנשיאות סומלילנד ב-2024 נבחר במקומו כנשיא עבד א-רחמאן מוחמד עבדאללה, שזכה בכמעט 64% מהקולות, בעוד שעבדי קיבל 35% מהקולות. 
## חיים אישיים
עבדי נשוי לשתי נשים, שמהן נולדו לו שלושה בנים וארבע בנות.

## קישורים חיצוניים

## הערות שוליים

קטגוריה:נשיאי סומלילנד
קטגוריה:ילידי 1948
קיווית המסכה

**קיווית המסכה** (שם מדעי: *Vanellus miles*) היא עוף-מים מהסוג קיווית שבמשפחת החופמיים, החיה בטבע באוסטרליה, ניו זילנד ובגינאה החדשה ובאיים הקרובים. קיווית זו תוארה למדע ב-1783 בידי החוקר פיטר בודארט .

## תיאור
קיווית זו היא הגדולה ביותר מבני משפחת החופמיים כשאורכה מגיע בין 30 ל-37 ס"מ, בעלת מוטת כנפיים של 75 עד 85 ס"מ ומשקלה 191 עד 300 גרם בתת-המין V. m. miles בעוד תת-המין הדרומי יותר, V. m. novaehollandiae גדול יותר ומשקלו כ-296 עד 412 גרם. במראה היא דומה מעט לסיקסק אך בעלת חזה ופנים בהירים יותר ומעל המקור הצהוב דלדול עור צהוב דמוי "מסיכה", ממנה קיבלה את שמה.

הקיווית חיה לאורך החוף הימי ובביצות כשלעיתים הם נראות הרחק יותר לעבר היבשה הצחיחה. הקיווית מחפשת מזון בקבוצות על הקרקע ושולה עם מקורה תולעים וחרקים מסדקים.

אף שלרוב היא מוסווה ונחבאת אל הכלים בעונת הרבייה הקיוויות מגוננות על קינם הקרקעי בתוקפנות גלויה, תוך שהן עטות מהאוויר על פולשים לטריטוריה. לרוב התקיפות מופנות לעבר עופות דורסים, חתולים, כלבים או עורבים רעבים הם יתקפו גם אנשים ואף תקפו מטוסים. הקן מוסווה והאפרוחים הבוקעים מגיעים לבגרות כעבור 4 או 5 חודשים, כשהם נשארים שנה או שנתיים לצד הוריהם בבגרותם. תוחלת החיים שלהם היא כ-16 שנים בטבע.

## תת-מינים
* V. m. miles
* V. m. novaehollandiae

## קישורים חיצוניים

## הערות שוליים


Masked Lapwing sand.jpg
Masked Lapwing (31931122912).jpg
(1)Plover Kensington Park 007.jpg
Masked lapwing 7th Brigade Park Chermside P1150807.jpg
Masked Lapwing with worm.jpg|בציד תולעת


קטגוריה:טקסונים שתוארו בידי פיטר בודארט
קטגוריה:בעלי חיים שתוארו ב-1783
קטגוריה:חופמיים
קטגוריה:אוסטרליה: עופות
קטגוריה:ניו זילנד: עופות
תחמס נפוץ

**תחמס נפוץ** (שם מדעי: *Phalaenoptilus nuttallii*) הוא מין של עוף ממשפחת התחמסיים, אשר חי במערב אמריקה הצפונית שלאורך קנדה מקולומביה הבריטית ודרום-מזרח אלברטה, דרך מערב ארצות הברית ועד לצפון מקסיקו. זהו מין יחידי בסוג **Phalaenoptilus** ומהקטנים שבתחמסי אמריקה.

## תיאור
תחמס זה קטן יחסית, באורך של כ-18 סנטימטרים, עם מוטת כנפיים של 30 ס"מ והוא מגיע למשקל 36 עד 58 גרם בקירוב. התחמס בעל נוצות אפורות-שחורות עם נוצות זנב שחורות בעלות קצוות לבנים. הכנפיים ארוכות ביחס לשאר הגוף והראש גדול בעל מקור קצר ביותר. כמו שאר התחמסים הוא מותאם לפעילות לילית ובימים הוא נח על הקרקע בהסוואה.

התחמס הוא מבין העופות הבודדים בעולם הנכנס לתרדמת חורף באזורים יבשים ועניים במזון. הדבר ידוע בעיקר מאזורים בדרום ארצות הברית כמו הרים בקליפורניה, בהם התחמס מנמנם במשך החורף לשבועות ואף חודשים של רעב. בקיץ הוא מתעורר וניזון מחרקים מעופפים גדולים כמו עשים, חיפושיות וחגבאים שונים ולעיתים הוא פולט את צניפתו כמו ינשוף. התחמס גם שותה מים מהאוויר.

למין זה ישנם 6 תת-מינים:
* P. n. nutalli
* P. n. californicus
* P. n. hueyi
* P. n. dickeyi
* P. n. adustus
* P. n. centralis

## קישורים חיצוניים

* 

## הערות שוליים

קטגוריה:טקסונים שתוארו בידי ג'ון ג'יימס אודובון
קטגוריה:תחמסיים
קטגוריה:עופות יחידים בסוגם
קטגוריה:ארצות הברית: עופות
קטגוריה:בעלי חיים שתוארו ב-1844
בז מדגסקר

**בז מדגסקר** (שם מדעי: *Falco newtoni*) הוא מין של עוף דורס ממשפחת הבזיים, האנדמי למדגסקר ולאיי אלדברה, אשר באוקיינוס ההודי שלחופי אפריקה. בז זה הוא קרוב של בז סיישל (*Falco araeus*) ובעל קשר רחוק מעט יותר לבז מאוריציוס.

המין מכיל 2 תת-מינים:
* Falco Newtoni Newtoni - החי במדגסקר ותואר ב-1863
* Falco Newtoni aldabranus - החי באלדברה ותואר ב-1928

למרות שהבז אנדמי לאזור קטן הוא איננו מצוי בסכנת הכחדה גבוהה.

## תיאור
בז זה מזכיר במראהו בז מצוי ובעל גוונים דומים, אם כי נוצותיו מעט חומות-ערמוניות והבטן והחזה לבנים יותר. הוא מגיע עד לאורך של 30 ס"מ. מוטת הכנפיים מגיעות ל-180 מ"מ עד 195 מ"מ אצל הזכרים ול-188 מ"מ עד 203 מ"מ אצל הנקבות. הזכרים יכולים להגיע למשקל של 112 עד 118 גרם בעוד הנקבות יכולות להגיע עד למשקל 128 גרם. הבז של אלדברה מעט יותר קטן מהבז של מדגסקר.

תפוצת הבז היא לאורך מדגסקר, אלדברה, קומורו ואיי מיוט באזורי סוואנה ובביצות אך גם בקרבה לערים ולעיתים נמצא מעל גובה 2,000 מטרים. הוא נדיר יחסית ביערות. הבז הוא פעיל יום הצד בזוגות וניזון לרוב מחרקים גדולים מעופפים, אך גם מעופות, צפרדעים ויונקים קטנים, כולם נתפסים מהקרקע. לעיתים הבז יצוד בין הערביים או בשחר, אז הטרף לא פעיל לרוב.

הבזים מקננים על מדפים סלע, חללי עצים ולעיתים במבנים נטושים ואף בקני עופות אחרים ובהם הנקבה מטילה ארבע עד שש ביצים, לרוב במהלך ספטמבר. הזכר משגיח על הנקבה המקננת ושני בני הזוג מגדלים יחד את הגוזלים עד לבגרות.

## קישורים חיצוניים

## הערות שוליים

קטגוריה:בעלי חיים שתוארו ב-1863
קטגוריה:בזיים
קטגוריה:מדגסקר: עופות
קטגוריה:מדגסקר: בעלי חיים אנדמיים
כוס חום

**כּוֹס חוּם** (שם מדעי: *Aegolius funereus*) הוא מין של עוף דורס ממשפחת הינשופיים, החי באזורי הטייגה שבצפון אירואסיה ואמריקה הצפונית. הוא נצפה לעיתים רחוקות ליד מגורי אדם והוא נוטה להתרחק מיישובים.

## טקסונומיה ואטימולוגיה
המין תואר לראשונה בספרו של קארולוס לינאוס ב-1758, על שם אייגוליוס , דמות מהמיתולוגיה היוונית של תושב כרתים שנענש בהפיכה לינשוף. שם המין הספציפי *funereus* פירושו מלטינית: "בן לוויה".

### תת-מינים
* *A. f. richardsoni*
* *A. f funereus*
* *A. f. magnus*
* *A. f. sibiricus*
* *A. f. pallens*
* *A. f. caucasicus*
* *A. f. beickianus*

## תיאור
זהו ינשוף קטן יחסית ומגיע לאורך של 22 עד 27 ס"מ, עם מוטת כנפיים של 50–62 ס"מ. הנקבות כבדות יותר מהזכרים ומשקלם כ-131–179 גרם בממוצע לעומת כ-107 גרם בממוצע לזכרים. לכוס החום מעטה נוצות עבות חומות מלמעלה עם כתמים לבנים על הכתפיים ובטן בהירה שלאורכה פסים אפורים-בהירים. הראש גדול עם פרצוף-שמע עבה המכסה את מרבית הראש. המבנה מעוגל מעט עם עיניים צהובות וסביבם מעטה אפור-כחלחל ובקצוות מעטה כהה יותר, המעניק הבעת גבות לכוס. המקור צהוב בהיר ודק יחסית. שני הזוויגים דומים במראם אך הצעירים בעלי גוונים חומים כהים. בדומה לשאר הינשופים הוא יכול לעופף מבלי להשמיע רעשים מכנפיו.

## אקולוגיה
זהו מין חובב אזורי יערות ולעיתים נצפה גם במורדות הרים גבוהים, כמו הרי הרוקי או האלפים, ובעיקר מצוי סביב הטייגה הצפונית. הוא מקנן באותם יערות בהם הוא שוכן ואיננו נוהג לנדוד. ינשופים ממין זה יכולים לחיות עד גיל 16 שנה בטבע, אם כי לרוב הם נטרפים בידי עופות דורסים גדולים יותר.

הוא עצמו טורף של מגוון מיני עופות, צפרדעים, חרקים כמו חיפושיות ועוד חסרי חוליות וכן יונקים קטנים, ביניהם מכרסמים שונים, חפרפרות ועטלפים. במרבית המקרים הינשופים הם פעילי לילה, אם כי באזורים הצפוניים הם פעילים גם לאורך היום.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ינשופיים
קטגוריה:אלסקה: עופות
קטגוריה:פינלנד: עופות
קטגוריה:בעלי חיים שתוארו ב-1758
שותפים לנצח

"**שותפים לנצח**" הוא אלבום האולפן השמיני של להקת הרגאיי וההיפ הופ הישראלית, התקווה 6. האלבום יצא לאור ב-6 ביוני 2023. הלהקה בחרה להפיץ את האלבום באופן עצמאי, ללא מעורבות של חברת תקליטים.

## רקע וקידום
עמרי גליקמן, סולן הלהקה, סיפר שכתיבת השירים החלה לפני מספר שנים כשנולד בנו יונתן, אבל תהליך ההקלטה הכולל של האלבום ארך כחצי שנה.

הלהקה הוציאה את השיר "שותפים לנצח", שיר הנושא של האלבום, ב-4 ביוני 2023. את השיר כתבו והלחינו עמרי גליקמן ודני קרק. גליקמן הזכיר כי "שותפים לנצח" היה במקור מכתב שכתב לאשתו, וכעת הוא הפך לשיר המייצג את ההבטחה לעמוד אחד לצד השני במצבים שונים.

ב-6 ביוני הוציאה הלהקה לאור את האלבום באופן עצמאי, באמצעות פלטפורמת wallstream, המאפשרת ליוצרים להפיץ את המוזיקה שלהם לפלטפורמות שונות ומספקת ניהול מרכזי של פרסום, חשיפה ותמלוגים.

ב-17 ביוני הופיעה הלהקה באמפי קיסריה במסגרת חגיגת 20 שנות פעילותם בתעשיית המוזיקה, ולמען קידום האלבום. במופע התקיימו הופעות אורח של אברהם טל, הדג נחש, ואינפקטד מאשרום.

## הרכב האלבום

"שותפים לנצח" מורכב מתשעה שירים חדשים העוסקים בנושאים שונים כמו בריאות הנפש, משבר גיל 40, צמיחה אישית, התמודדות עם חרדה, אהבה, רומנטיקה ורוחניות. האלבום הופק על ידי פילוני, שעובד עם הלהקה מאז 2013. האלבום כולל שיתוף פעולה עם הלהקה הג'מייקנית פייר האוס. שיתוף הפעולה הביא לשיר וקליפ משותפים בשם "הקב"ה יסדר ת'הכל", שהוקלט בג'מייקה לפני מספר שנים ונכלל באלבום.

עמרי גליקמן, אחד מחברי הלהקה, תיאר את האלבום כ"אגואיסטי" וכי הוא מתמקד יותר בחוויות אישיות. הוא ציין שהאלבום משקף את התשוקה היצירתית הנוכחית ותהליך הכתיבה שלו. גליקמן מודה שחלק מהכתיבה שלו אולי לא מהאיכות הטובה ביותר, אבל כי הוא שאף לשתף את מה שסביר. האלבום בוחן נושאים של התבוננות פנימית אישית, מערכות יחסים, משברים, אלכוהול ורוחניות, עם קורטוב של תקווה.

## הופעות במצעדים
* "שותפים לנצח" הגיע למקום ה-16 במצעד הישראלי השבועי של מדיה פורסט.
* "הקב"ה יסדר ת'הכל" הגיע למקום הראשון במצעד הישראלי השבועי של מדיה פורסט.
* "השמש תחזור" הגיע למקום העשירי במצעד השבועי של מדיה פורסט במהלך מלחמת חרבות ברזל.

## רשימת רצועות

## הערות שוליים

קטגוריה:אלבומי התקווה 6
קטגוריה:אלבומים בעברית
קטגוריה:אלבומים בהוצאה עצמית
סקאן גרופ

**סקאן גרופ** (באנגלית: **Scan Group**) היא חברת לוגיסטיקה דנית, המציעה שירותי שליחים ושילוח מטענים כבדים ברחבי העולם.

נכון לשנת 2020 מעסיקה החברה כ-2,400 עובדים ופועלת בדנמרק, רומניה, ארצות הברית ובמדינות סקנדינביה.

מטה החברה הראשי נמצא בעיר קופנהגן, דנמרק.

## היסטוריה
החברה הוקמה בשנת 1969 על ידי ארן סימונס (Arne Simonse) במטרה לספק שירותי שילוח.

בשנת 1988, הקימה החברה את המשרד הראשון שלה בניו יורק, ארצות הברית.

בשנת 1978, הקימה את חברת סקאן שיפינג איירפרייט (Scan-Shipping Airfreight) והחלה לספק שירותי הובלה אווירית.

בשנת 1988, הקימה את חברת הבת שיפקו טרנספורט (Shipco Transport Inc).

בשנת 2010, עברה החברה מיתוג מחדש והחליפה את הלוגו שלה.

## קישורים חיצוניים

* 

## הערות שוליים

קטגוריה:חברות לוגיסטיקה
קטגוריה:חברות דניות
מערכת סביבות

בטופולוגיה, **מערכת סביבות** היא קבוצת כל הסביבות של נקודה מסוימת במרחב טופולוגי. מערכת הסביבות מאפשרת לתאר את מבנה המרחב בסביבת נקודה כלשהי.

## הגדרות מתמטיות
### סביבה
עבור מרחב טופולוגי X, נקודה x\in X ו-N\subseteq X, הקבוצה N תקרא **סביבה של <math>x</math>** אם ורק אם קיימת קבוצה פתוחה U כך ש-x\in U\subseteq N. אם בנוסף N היא קבוצה פתוחה בעצמה, N תקרא **סביבה פתוחה של <math>x</math>**.

### מערכת סביבות
עבור מרחב טופולוגי X ונקודה x\in X ניתן להגדיר:

\mathcal{N}(x):=\{N\subseteq X\mid N\text{ is a neighborhood of }x\}

כלומר, \mathcal{N}(x) היא קבוצת כל הסביבות של **<math>x</math>** ונקראת **מערכת הסביבות של <math>x</math>**.

### בסיס מקומי
עבור מרחב טופולוגי X, נקודה x\in X וקבוצה \mathcal{B}\subseteq \mathcal{N}(x), הקבוצה \mathcal{B} תקרא **בסיס מקומי של <math>x</math>** אם ורק אם לכל N\in \mathcal{N}(x) קיים B\in\mathcal{B} כך ש-B\subseteq N.

## מסנן סביבות
כל מערכת סביבות של נקודה כלשהי מהווה מסנן לפי היחס \subseteq, ובפרט בסיס מקומי מהווה גם בסיס של המסנן לפי הגדרה.

### הוכחה
על מנת להוכיח כי מערכת הסביבות היא מסנן יש להוכיח כי מתקיימות שלוש תכונות:

ראשית, X\in\mathcal{N}(x) מכיוון שהמרחב כולו מהווה קבוצה פתוחה ומכיל את **<math>x</math>.**

שנית, יש להוכיח כי אם N\in\mathcal{N}(x) ו-N\subseteq N_1 אז בהכרח N_1\in \mathcal{N}(x). מאחר ש-N היא סביבה של **<math>x</math>** קיימת קבוצה פתוחה U כך ש-x\in U\subseteq N. מאחר ש-N\subseteq N_1 מתקיים x\in U\subseteq N_1 משמע N_1 היא סביבה של **<math>x</math>** ו-**<math>N_1\in \mathcal{N}(x)</math>**.

לבסוף, יש להוכיח כי לכל N_1, N_2\in\mathcal{N}(x) מתקיים N_1\cap N_2\in\mathcal{N}(x). מאחר ש-N_1, N_2 שתיהן סביבות פתוחות של **<math>x</math>** קיימות זוג קבוצות פתוחות U_1,U_2 כך ש-x\in U_1\subseteq N_1 ו-x\in U_2\subseteq N_2. מובן מכך כי x\in U_1\cap U_2\subseteq N_1\cap N_2 וכי U_1\cap U_2 קבוצה פתוחה (חיתוך שתי קבוצות פתוחות הוא קבוצה פתוחה), על כן N_1\cap N_2 היא סביבה של **<math>x</math>** ו- N_1\cap N_2\in\mathcal{N}(x).

*מ.ש.ל.*

## שימושים
בעזרת מערכת סביבות של נקודה ובפרט בסיס מקומי ניתן לתאר את מבנה המרחב בנקודה הנתונה. כך למשל, מרחב קמור מקומית בנקודה כלשהי הוא מרחב שבו קיים לנקודה זו בסיס מקומי המורכב מקבוצות קמורות. באופן דומה ניתן להוכיח כי מרחב וקטורי טופולוגי בעל בסיס מקומי בן-בניה הוא מרחב מטריזבילי.

יתרה מכך, עבור חבורות טופולוגיות (ומרחבים וקטורים טופולוגיים בפרט) ניתן ליצור בסיס למרחב כולו באמצעות בסיס מקומי באיבר היחידה (בראשית עבור מרחבים וקטורים טופולוגיים) ופעולות הזזה.

## דוגמאות
* עבור מרחב מטרי שלם X עם המטריקה d ונקודה x\in X, קבוצות כל הכדורים הפתוחים סביב **<math>x</math>** מהווה בסיס מקומי של **<math>x</math>**. יתרה מכך, בהינתן סדרת רדיוסים חיוביים r_1,r_2,r_3,\dots כך ש-r_n\to 0 קבוצת כל הכדורים הפתוחים סביב **<math>x</math>** בעלי רדיוסים אלו מהווה בסיס מקומי של **<math>x</math>**.
* עבור מרחב X עם הטופולוגיה הטריוויאלית ונקודה x\in X, מערכת הסביבות של **<math>x</math>** תהיה קבוצה של תת-הקבוצות של X אשר מכילות את **<math>x</math>**.

## קישורים חיצוניים
* 

## הערות שוליים

קטגוריה:טופולוגיה
סויוז TM-34

**סויוז TM-34** (ברוסית: **Союз TM-34**),  הייתה משימת ביקור בתחנת החלל הבין-לאומית. זו הייתה הטיסה האחרונה של דגם "סויוז TM".

## צוות המראה
*  יורי גידזנקו - מפקד וטייס החללית
*  רוברטו ויטורי - מהנדס טיסה
*  מרק שאטלוורת' - תייר חלל
## צוות נחיתה
*  סרגיי זליוטין - מפקד וטייס החללית
*  פרנק דה ווין - מהנדס טיסה
*  יורי לונצ'קוב - מהנדס טיסה

### צוות גיבוי
*  גנאדי פדאלקה 
*  אולג קונוננקו

## מהלך המשימה
סויוז TM-34 שוגרה ב-25 באפריל 2002 מכן שיגור מס' 1 בקוסמודרום בייקונור שמופעל על ידי רוסיה ונמצא בקזחסטן. באותה עת בתחנת החלל שהה צוות קבוע מס' 4 בפיקוד של יורי אונופריינקו. החללית התחברה למודול "זאריה" בתחנת החלל ב-27 באפריל. במשך 8 ימים צוותים עסקו בניסויים מתוכננים בתחומים שונים. מרק שאטלוורת' השתתף בניסויים בתחום ביולוגיה. כול הצוות חזר לכדור הארץ כעבור 8 ימים בחללית סויוז TM-33.

חללית "סויוז TM-34" נותרה מחוברת לתחנת החלל הבין-לאומית כ"חללית חילוץ" במקרה חרום. 

ב-9 בנובמבר 2002 החללית התנתקה מתחנת החלל כאשר על סיפונה צוות שהגיע לתחנת החלל בחללית סויוז TMA-1 שבוע לפני זה. סרגיי זליוטין היה מפקד הצוות בטיסת נחיתה. החללית נחתה כמתוכנן בשטח קזחסטן.

## קישורים חיצוניים

* סויוז TM-34 
* תיאור פעילות "סויוז TM-34"
* תיאור המשימה

קטגוריה:תוכנית סויוז
קטגוריה:2002 ברוסיה